**Lombhullató túra 2017.**

Minden valószínűség szerint legrégebbi, folyamatosan megtartott túránk a Lombhullató – eredete legalább az 1920-as évekre tehető. A vízicserkész csapatok már akkor is a Szentendrei Duna 6. folyamkilométer táblájánál sátrazva búcsúztak a nyártól, az azévi vízi túráktól beszélgetve – énekelve, a szombat esti tábortűz mellett:

„Alszik a tábor, csak a tűz lángol

Csak a tűz lángol, csak az világol…”

Mi is, ma is így búcsúztatjuk az évet.

Vasárnap pedig sátorbontás után, délben egy koszorút engedünk el a Dunán, ezzel köszönve meg neki, hogy idén is a hátán hordott bennünket, és ezzel búcsúzva el szeretett folyónktól a jövő tavaszig.

Ez a túránk a tavaszi Rügyfakasztó túrával foglalja keretbe az egész évünket.

A túra mindenki számára nyitott, előre jelentkezni nem szükséges.

Időpontja: 2017. október 7. – 8.

A túrán mindenki saját felszerelésével, saját felelősségére vesz részt.

A táborhelyen vízvételi, élelmiszer beszerzési lehetőség nincs. Vizesblokk sincs, az ásóját senki se felejtse otthon.

Várunk mindenkit szeretettel

BTSSz Vízitúra Bizottság

Kis János túravezető

Budapest, 2016. szeptember 6.